Rodela

Rodela, egentlig Luiz Carlos Ribeiro, (født 1954 i Rio de Janeiro i Brasil, død 2. desember 2020 i Guarulhos ved São Paulo) var en brasiliansk komiker. Han var kjent i hele landet som gate- og fjernsynskomiker.

Liv og virke 
Luiz Carlos Ribeiro ble født i Rio de Janeiro, men flyttet som femåring med sine pernambucenske foreldre til Recife.

I 1992 ble han landskjent som komiker og humorist. Med rolleskikkelsen Rodela, et menneske med parykk, kvinneklær og urkomiske grimaser, forskrkket han folk ute på gatene i São Paulo. Han hadde en rekke fjernsynsopptredende som komiker hos TV Record, og fikk i 1997 sin egen sending, Ratinho Livre. Hans fjernsyns- og komikerkarriere varte i mer enn 25 år. Han deltok også regelmessig i fjernsynsshowene A Praça de Nossa og Show de Tom.

Mot slutten av november 2020 ble han innbragt på Hospital Geral de Guarulhos i Guarulhos ved São Paulo med symptomer på covid-19, og døde der 66 år gammel av koronakomplikasjoner.

Referanser

Kilder 
https://g1.globo.com/sp/sao-paulo/noticia/2020/12/03/corpo-de-humorista-rodela-e-enterrado-em-sao-paulo.ghtml
https://www.poder360.com.br/midia/humorista-rodela-morre-de-covid-19-aos-66-anos/

Komikere
Personer fra Rio de Janeiro
Personer fra Recife
Personer fra São Paulo
Dødsfall relatert til covid-19 i Brasil